cyanic-selkie/wikianc huggingface dataset:
DS «Dronning Maud»
Historie
I 1920-årene slet Det Nordenfjeldske Dampskibsselskab med lønnsomheten. Optimistiske ekspansjonsplaner ble lagt på hylla, samtidig som tapsbringende ruter ble avviklet. Rederiet konsentrerte seg om de lønnsomme aktivitetene, blant annet hurtigruten. Etter DS «Haakon Jarl»s tragiske forlis i 1924 bestilte NFDS et nytt skip fra Fredrikstad mekaniske verksted. Dette skipet skulle bli det første, spesialbygde hurtigruteskipet siden DS «Finmarken» fra 1912. Den 3. juli 1925 ble skipet overlevert rederiet og døpt «Dronning Maud». Under en av prøveturene oppnådde skipet 16,25 knop.
I hurtigruten
Ved angrepet på Norge 9. april 1940 var DS «Dronning Maud» på nordgående ved Sandnessjøen. Hun fortsatte til Kirkenes, men ble snart rekvirert til krigsinnsats av norske myndigheter. Hun førte blant annet avdelinger fra Alta til Sjøvegan. 1. mai ble hun gjort om til hospitalskip og tok ombord et sanitetskompani i Sørreisa. Skipet ble tydelig merket med Røde Kors-merker og flagg og seilte mot Foldvik i Gratangsfjorden. Mens skipet var i ferd med å legge til kai i Foldvik, dukket tre tyske fly opp. De gikk til angrep med mitraljøser og slapp bomber mot skipet. DS «Dronning Maud» ble truffet av to bomber, en ved forluken, og en mellom skorsteinen og broen. Skipet begynte å brenne, og ble slept ut fra kai. 18 mennesker ble drept, ytterligere en døde senere, og 31 ble såret. Skipet ble angrepet på nytt av tyske fly neste dag og sank. Skipet ble avskrevet som totalvrak, kondemnert og ligger på bunnen utenfor Foldvikbrygger i Gratangen. En minnebauta i Foldvik ble avduket 30. juli 1989.
Skipet
Ved levering var DS «Dronning Maud»s tonnasje 1 489 bruttoregistertonn, 755 nettoregistertonn, og lasteevnen var 570 dødvekttonn. Hun hadde to lasterom, og lasting og lossing foregikk med skipskraner forut og akter. Hovedmaskinen var en kullfyrt trippel ekspansjon dampmaskin bygd av Fredrikstad Mekaniske Verksted. Oppgitt ytelse var 2 000 ihk (indikerte hestekrefter) og 359 nhk (nominelle hestekrefter), noe som ga en toppfart på 16,25 knop. I likhet med DS «Haakon VII» var 1. plass (1.klasse) lugarer og salonger plassert midtskips, mens 3. plass var plassert akter. 2. plass var kuttet ut, og skipet var således et to-klasse skip. 1. plass lugarer hadde kaldt og varmt vann innlagt. I tillegg hadde 1. plass lugarer og salonger ventilasjonsanlegg. 3. plass lugarer og salonger var – i forhold til eksisterende hurtigruteskip – både lyse og komfortable. DS «Dronning Maud» var sertifisert for 400 passasjerer i kystfart.
AFI’s 100 Years…100 Songs
AFI's 100 Years…100 Songs er en liste over de 100 viktigste amerikanske filmlåtene ifølge det amerikanske filminstituttet (The American Film Institute – AFI). Listen ble offentliggjort 22. juni 2004 i en CBS-sending med skuespilleren John Travolta som programleder.
Claudia Pechstein
Claudia Pechstein (født 22. februar 1972 i Berlin) er en tysk skøyteløper. Pechstein er en av de mestvinnende skøyteløpere gjennom tidene. Hun ble funnet skyldig i bloddoping i en høyprofilert dopingsak i 2009.
Karriere
Med totalt fem OL-gull (1994, 1998, 2002 og 2006) samt ytterligere fire OL-medaljer, er hun Tysklands mestvinnende vinterolympier gjennom alle tider.
Hun har også en imponerende merittliste fra verdensmesterskapene i allround og enkeltdistanser. Hun ble verdensmester allround i 2000, og har tatt medalje i samtlige 10 mesterskap fra 1996 til 2005.
I VM enkeltdistanser har hun 23 medaljer, hvorav fem gull. Hun tok medalje på 5000 meter hvert år fra 1996 til 2007.
Doping
Da det tyske skøytelandslaget splittet opp treningsgruppene i herre- og damelandslag, ble Pechstein i stedet anbefalt Peter Müller, som hun kjente fra før. Den 3. juli 2009 fikk Pechstein en to-års utstengelse av International Skating Union for bloddoping uten at forbudte substanser ble påvist. Utestengelsen skjedde på grunn av indisier etter at flere blodprøver fra 7. februar 2009 under Allround-VM på skøyter 2009 på Hamar viste høye hemoglobinverdier (16,5 mg/dl) og for høye retikulozytverdier (3,5 %; 1,1 % over ISUs øvre grenseverdi). Pechstein påklagde utestengelsen og ventet på avgjørelse fra Den internasjonale voldgiftsretten for sport.
Hvis avgjørelsen ble opprettholdt ville hun bli den første idrettsutøveren som får en utestengelse for doping uten at forbudte substanser er blitt påvist. Saken fikk derfor stor oppmerksomhet siden den vil gi presedens. Pechstein hadde vært i dopingjegernes fokus fordi hun også tidligere hadde fått påvist høye blodverdier eksempelvis i 2004. ,
Pechstein lider av hemolyse. «Etter omfattende undersøkelser av blodprofilen går vi ut fra at Claudia Pechstein sannsynligvis har en medfødt lett kompensert hemolyse», sa Pechsteins advokat Simon Bergmann til Der Tagesspiegel.
Den internasjonale voldgiftsretten for sport (CAS) opprettholdt utestengelsen av skøyteløperen Claudia Pechstein i to år til februar 2011 for brudd på dopingreglementet, da ISU fikk medhold av CAS iht. avgjørelse av 25. november 2009.
Sammenlagt i Verdenscupen i hurtigløp på skøyter
Oppdatert etter sesongen 2021/22. Sort-markert rubrikk = Ikke avholdt konkurranser for sesongen.
Poeng i parentes er rangeringspoeng som rangeres under verdenscup-poeng, men som likefullt er oppnådd under verdenscup-løp.
Pressenævnet
Hvilke saker og medier
Saker om overtredelse av god presseskikk tar utgangspunkt i de Vejledende regler for god presseskik. De gjeldende Vejledende regler for god presseskik er formulert i en betenkning fra medieansvarsutvalget i 1990.
Saker vedrørende imøtegåelsesrett avgjøres i henhold til medieansvarslovens kapittel 6. Ifølge medieansvarsloven har man rett til å få offentliggjort en imøtegåelse i et massemedium overfor faktiske opplysninger som kan påføre økonomisk eller annen skade som er fremsatt i mediet – med mindre påstanden er utvilsom riktig.
Pressenævnet avgjør kun saker vedrørende medier som er omfattet av medieansvarsloven. Det er innenlandske periodiske skrifter (det vil si eksempelvis danske aviser, magasiner og blader) og radio- og fjernsynsprogrammer. For andre massemedier, for eksempel rendyrkede internettnyhetstjenester, gjelder det at de selv skal tilmelde seg Pressenævnet for å være omfattet av medieansvarsloven. Bemerk at det ikke fritar for straffeansvar med hensyn til straffeloven ikke å høre under medieansvarsloven.
For saker i forbindelse med reklamer i radio eller fjernsyn, gjelder Lov om radio- og fjernsynsvirksomhed i stedet for medieansvarsloven.
== Pressenævnets sammensetning == Pressenævnet består av åtte medlemmer: Formann og nestformann utpekes av Højesteret, to medlemmer utpekes av Dansk Journalistforbund, to utpekes av de danske mediers redaksjonelle ledelser og offentlighetens to representanter utpekes etter uttalelse fra Dansk Folkeoplysnings Samråd.
Christian Molbech
Christian Molbech (født 8. oktober 1783, død 23. juni 1857) var en dansk historiker, litteraturhistoriker og utgiver av historiske skrifter.
Molbech vokste opp i Sorø og ble i 1802 student fra Sorø Akademi. I 1804 ble han ansatt ved Det Kongelige Bibliotek og fikk derfor ikke en formell utdannelse.
I 1829 etterfulgte han Knud Lyne Rahbek som professor i litteraturvitenskap. Molbech var direktør for Det Kongelige Teater 1830–1842. I 1839 var han med på å grunnlegge Den danske historiske Forening og han ble dermed den første redaktøren av Historisk Tidsskrift.
Som forfatter var Molbech svært produktiv og av hans utgivelser kan nevnes Ditmarskerkrigen, Dansk Ordbog og Dansk Dialektlexikon.
Dessuten utgav han Historiske Aarbøger til Oplysning og Veiledning i Nordens, særdeles Danmarks Historie I-III, som var ment som håndbøker for historikere og var med på å starte arbeidet med kronologien i dansk historie.
Som kritiker var han beryktet i samtiden på grunn av flengende kritikk av bl.a. H.C. Andersen og B.S. Ingemann.
Han var far til oversetteren Chr. K.F. Molbech.
Medieansvarsloven
Medieansvarsloven er en dansk lov fra 1991 som fastslår hvem som i mediene har det strafferettslige og erstatningsrettslige ansvar for innholdet av mediet (kapittel 3 og 4).
Kapittel 5 omhandler presseetikk; bekjentgjørelsen av loven fastslår i § 34 at «Massemediernes indhold og handlemåde skal være i overensstemmelse med god presseskik;» og i annet ledd at «''Klager over overtrædelse af stk. 1 kan rettes til det pågældende massemedie selv eller direkte til Pressenævnet''».
Loven fastsetter i kapittel 6 § 36 regler om imøtegåelsesrett: «Anmodning om genmæle i massemedierne over for oplysninger af faktisk karakter, som er egnet til at påføre nogen økonomisk eller anden skade af betydning, og som er blevet bragt i et massemedie, skal tages til følge.»
Kapittel 7 fastlegger reglene omkring Pressenævnet, og kapittel 7 som omhandler straffebestemmelser legger en strafferamme for overtredelser med bot eller fengsel inntil fire måneder.
Konfliktåret 1866
Dødsfall
…
Schitt’s Creek
Schitt's Creek er en kanadisk TV-serie produsert og sendt av CBC i 2015.
Handling
Den velstående Rose-familien består av videobutikk-magnaten Johnny (spilt av Eugene Levy), hans kone og tidligere såpeopera-skuespillerinne Moira, samt deres to bortskjemte voksne barn David og Alexis. Men familien mister hele formuen deres etter å ha blitt svindlet av bedriftslederen deres. De blir deretter nødt til å gjenoppbygge livene deres, med deres eneste gjenværende eiendel: en liten, avsidesliggende by i Ontario ved navn Schitt's Creek, som Johnny kjøpte til David som en spøk til bursdagen hans i 1991.
Familien blir derfor tvunget til å flytte til Schitt's Creek, og bosetter seg i to tilstøtende rom ved et nedslitt motell. Samtidig som familien deres forsøker å tilpasse seg deres nye liv, kommer deres velstående livsstil og pretensiøse holdninger snart i konflikt med byens langt mer provinsielle innbyggere, inkludert ordfører Roland Schitt (spilt av Chris Elliott) hans kone Jocelyn, og sønnen deres Mutt. Andre karakterer de møter er motell-sjef Stevie Budd, bystyre-medlemmene Ronnie Lee og Bob Currie, veterinær Ted Mullens og servitør Twyla Sands som elsker jazz.
Gulflekkfly
Gulflekkfly (Hada plebeja) er en sommerfugl som tilhører familien nattfly (Noctuidae). Den finnes over hele Norge bortsett fra mesteparten av Finnmark.
Utseende
Et middelsstort (vingespenn 31 – 36 mm), grålig nattfly med kontrastrikt tegnede vinger. Den kan likne mange andre arter, men kjennes vanligvis greit på den gule flekken ved forvingens rot. Forvingen er mer eller mindre grå, midtfeltet mørkere enn resten. Ved bakkanten nær roten er det en gul flekk. Nyre- og ringmerkene er tydelige, lysgrå, området mellom dem er svart, det er også andre deler av vingens midtfelt. Bølgelinjen (lys tverrlinje langs ytterkanten) er ofte utydelig, det samme gjelder den framre delen av mellomlinjene (som avgrenser vingens midtfelt). Bakvingen er grå.
Levevis
Arten lever i åpne områder, der larvene utvikler seg på lave planter som for eksempel løvetann (Taraxacum spp.) og haukeskjegg (Crepis spp.). De voksne sommerfuglene flyr om natten i mai – juli.
Jumnos roylei
Jumnos roylei er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (opptil 27 millimeter), blankt grønnlig metallisk gullbasse uten horn på hodet. Pannen er flat og rektangulær. Kroppsformen er litt flat, bredest ved "skuldrene", dekkvingene har oftest et par gulaktige flekker. Beina, særlig frambeina, er ganske lange.
Levevis
Denne arten er en aktiv flyger som for det meste holder seg høyt oppe i trekronene.
Utbredelse
Arten er utbredt i Nepal, Bhutan og det nordlige India.
Gatas Parlaments diskografi
Dette er en liste over hiphop-gruppa Gatas Parlaments musikkutgivelser.
Curtis
Curtis er det tredje studioalbumet fra 50 cent, som ble lansert 11. september 2007. Med på albumet er også Dr. Dre, Eminem og Timbaland.
Holtefjellet
Holtefjellet kan vise til:
Giro di Lombardia 2006
Il Lombardia 2006 var et sykkelritt som ble arrangert i regionen Lombardia i Italia i 2006.
Tofargefly
Tofargefly (Hecatera bicolorata) er en sommerfugl som tilhører familien nattfly (Noctuidae). Den finnes nord til Møre og Romsdal i Norge.
Utseende
Et middelsstort (vingespenn 29 – 32 mm) nattfly med markert tofargede vinger. Forkroppen og forvingens grunnfarge er gråhvit til lysgrå, forvingens midtfelt gråsvart. Mellomlinjene, som avgrenser midtfeltet, er brede, lyse og bølgete. I den fremre delen av midtfeltet er det lysgrå nyre- og ringmerker. I vingens ytre del er det noen mørke flekker, men ikke noen tydelig bølgelinje. Bakvingen er grå mørkere ytterst.
Levevis
Arten forekommer på åpne steder, også på skrotemark og inne i byer. Larvene lever på planter i kurvplantefamilien, særlig sveve (Hieracium), haukeskjegg (Crepis) og dylle (Sonchus). De voksne sommerfuglene flyr i juni–august.
Utbredelse
Arten er utbredt i Europa. I Norge er den funnet spredt nord til Møre og Romsdal.
Acantharctus
Acantharctus er en slekt innen familien Scyllaridae - en gruppe av såkalte «slipper lobsters» blant tifotkrepser. Gruppen er en av i alt 20 slekter i Scyllaridae-familien, og dette er en type store, relativt flate hummerliknende krepsdyr.
Taksonomisk plassering
Taksonomien til storkreps er komplisert og under stadig revisjon. Det er generelt omstridt å fin-inndele organismer taksonomisk. En moderne oppdatering av systematikken etter 2013-revisjonene følger her WoRMS-databasen. .
Friidrett under parapanamerikanske leker 2019 - 100 meter T53 menn
100 meter T53 for menn under Parapanamerikanske leker 2019 ble arrangert i Lima 27. august 2019 kl 18:33 lokal tid. Kun finale ble avholdt.
T53 er en klasse for funksjonsshemmede utøvere innen parafriidrett, der utøverne bruker rullestol. Utøverne har ingen bevegelse i beina, og liten eller ingen funksjon i overkroppen, men har normal funksjon i skuldre og armer. Mange av disse utøverne kompenserer for manglende styrke i overkroppen ved å ligge framover.
Rekorder
Gjeldende rekorder i klassen T53 før parapanamerikanske leker 2019, og eventuelle nye rekorder satt under lekene:
Ervesund bru
Ervesund bru er en bjelkebro på Fylkesvei 4944 i Sveio kommune i Hordaland. Den er 30 meter lang og åpnet i 1979.
Parykkåtteskilling
Parykkåtteskilling er en skilling preget under Frederik VI av Danmark og Norge i København, Glückstadt og Kongsberg. Åtteskillingsmyntene var kjente for den forseggjorte allongeparykken som Frederik IV brukte på myntene. Åtteskillingene med parykk ble preget i 1700-1705 og 1728-1730. Disse myntene ble ofte brukt av bønder som vesteknapper.
I Norge ble parykkåtteskillingene preget i 1700 til 1715, og brukt til bunadsvester. Det eksisterer også en samtidig forfalskning fra 1717. Det ble også preget mynter fra 1727 til 1730 i Norge. Reversen på de danske myntene var «8 skilling danske» og årstallet, mens de norske hadde den danske krone med omskriften «Dan Nor van Got Rex».
Det eksisterte også andre mynter med portrettet til Frederik IV med allongparykk, men de er ikke preget i like stort omfang.
M (andre betydninger)
M er den 13. bokstaven i det latinske alfabetet og har flere betydninger som blant annet forkortelse og symbol:
Thought of You (Justin Bieber-sang)
«Thought of You» er en sang av den kanadiske sangeren Justin Bieber, fra det tredje studioalbumet hans, Believe (2012). Sangen er skrevet av Bieber selv, Ariel Rechtshaid, Thomas Wesley Pentz og Bellinger.
Discoderoides
Utseende
Små, avlange, mørke praktbiller, kroppen delvis kledt med smale, lyse, hårlignende skjell.
Utbredelse
Slekten er utbredt i Afrika.
Katalansk modernisme
Katalansk modernisme (som ikke må forveksles med modernisme) er en katalansk arkitektonisk, kunstnerisk, musikalsk og litterær stilart som grovt sett ble utvikla fra midten av 1880-åra til 1920-tallet. Den er den katalanske versjonen av jugendstilen, eller art nouveau. Modernismebevegelsen var sentrert rundt Barcelona, og den mest kjente eksponenten for stilen var arkitekten Antoni Gaudí. Den katalanske modernismen starta som et forsøk på å løfte fram katalansk kultur til samme nivå som kulturen i resten av Europa. Katalansk nasjonalisme var derfor en viktig drivkraft.
Verdensarven
Flere av byggene fra denne perioden er tatt inn på UNESCOs liste over verdensarv.
Saunders Hill
Saunders Hill er en rund, klipperik ås som stikker sørøstover ved O'Brien Bay, like øst for Windmill Islands. Den ble først kartlagt fra flyfoto tatt av U.S. Navy Operasjon Highjump, 1946-47n og ble navnsatt av Advisory Committee on Antarctic Names (US-ACAN) etter William Y. Saunders, som var biolog ved Wilkes-stasjonen i 1961.
One Love (Justin Bieber-sang)
«One Love» er en sang av den kanadiske sangeren Justin Bieber, fra det tredje studioalbumet hans, Believe (2012). Sangen er skrevet av Bieber selv og Brandon Green.
Gutten og jernkjempen
Gutten og jernkjempen (originaltittel: The Iron Giant) er en animert science fiction-film fra 1999 produsert av Warner Bros. Animation, basert på romanen The Iron Man av Ted Hughes fra 1968. Brad Bird regisserte filmen, hvor vi finner stemmeskuespillerne Eli Marienthal, Jennifer Aniston, Harry Connick jr., Vin Diesel, Christopher McDonald og John Mahoney i hovedrollene.
Handling
Filmen forteller historien om en ensom gutt, Hogarth, i amerikanske delstaten Maine som bor sammen med sin enslige mor Annie, som en dag oppdager en jernkjempe som falt ned fra verdensrommet. Selv om det er skummelt til å begynne med, blir Hogarth og kjempen virkelig gode venner, og han hjelper ham med å tilpasse seg livet på jorden, selv om han er en robot. Hogarth, med hjelp av en beatnik ved navn Dean, må stoppe militærvesenet med en egoistisk FBI-agent som heter Kent Mansley, fra å finne og ødelegge jernkjempen på grunn av paranoia. Nær slutten av filmen må giganten stoppe et rakett fra å treffe byen, og til og med eksploderer fra det. Til å begynne med er Hogarth trist å miste sin beste venn, og det er reist et minnesmerke for giganten i byen. Derimot, til tross for eksplosjonen, kommer kjempen tilbake til livet i de avtagende sekundene av filmen på Grønland.
Gutten og jernkjempen finner sted under den kalde krigen (slutten av 50-årene).
Medvirkende
Cloris Leachman, Frank Thomas, Ollie Johnston, M. Emmet Walsh og James Gammon har alle cameo-opptredener.
Rhamnusiini
Rhamnusiini er en gruppe av biller som hører til familien trebukker (Cerambycidae).
Utseende
Middelsstore, avlange, blanke trebukker. De er gjerne farget i rødt og svart. Hodet og pronotum er forholdsvis små, dekkvingene brede med rettvinklede "skuldre", parallellsidige i alle fall i den fremre delen.
Levevis
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.
Utbredelse
Gruppen er utbredt i den palearktiske sone.
Pulitzerprisen
Pulitzerprisen er en gruppe amerikanske priser som deles ut årlig i over 20 ulike kategorier.
Journalistikk-prisen
Vinnerne utpekes av en uavhengig jury som administreres av Columbia University Graduate School of Journalism i USA.
Prisenes grunnlegger
Prisen ble etablert av Joseph Pulitzer, en ungarsk-amerikansk forfatter og avisforlegger.
Bathyarctus
Bathyarctus er en slekt innen familien Scyllaridae - en gruppe av såkalte «slipper lobsters» blant tifotkrepser. Gruppen er en av i alt 20 slekter i Scyllaridae-familien, og dette er en type store, relativt flate hummerliknende krepsdyr.
Taksonomisk plassering
Taksonomien til storkreps er komplisert og under stadig revisjon. Det er generelt omstridt å fin-inndele organismer taksonomisk. En moderne oppdatering av systematikken etter 2013-revisjonene følger her WoRMS-databasen. .
Beauty and a Beat (Justin Bieber-sang)
«Beauty and a Beat» er en sang av den kanadiske sangeren Justin Bieber, fra det tredje studioalbumet hans, Believe (2012). Den amerikanske rapperen Nicki Minaj synger på sangen. Sangen er skrevet av Savan Kotecha, Onika Maraj, Max Martin og Anton Zaslavski.
Allsvenskan 2021
Allsvenskan 2021 var Sveriges øverste divisjon i fotball for menn 2021, og var den 97. sesongen av Allsvenskan siden den startet i 1924. Lagene kvalifiserte seg til allsvenskan 2021 etter resultat fra allsvenskan 2020, og superettan 2020. Ligaen besto av 16 lag med Östersund som det nordligste, og Malmö som det sørligste av lagene.
Malmö var regjerende mestere, og vant også serien i 2021, hvilket var klubbens 25. allsvenske tittel og 22. SM-tittel.
Tabell
<!--
Lagene
-->
Spath Peninsula
Spath Peninsula er en isfri halvøy, som er 6,5 km lang, helt nordøst på Snow Hill Island. Den ble navngitt av United Kingdom Antarctic Place-Names Committee (UK-APC) i 1995 etter Leonard Frank Spath (1882–1957), som var en britisk paleontolog som skrev en klassisk artikkel om ammonitter fra James Ross Island-området for Falkland Islands Dependencies Survey (FIDS).
Tsjuktsjerhalvøya
Tsjuktsjerhalvøya eller Tsjukotkahalvøya (russisk: Чукотский полуостров – Tsjukotskij poluostrov), er ei halvøy i Tsjukotka autonome okrug i Russland, lengst nordøst i Russland og Asia. Østspissen ligger ved Kapp Dezjnjov nær landsbyen Uelen. Halvøya har et areal på 49 000 km², og avgrenses av Tsjuktsjerhavet i nord, Beringstredet i øst, Anadyrbukta i Beringhavet i sør og Anadyrfjellene i vest. Tsjuktsjerfjellene går på langs av halvøya.
Halvøya er tynt befolket av tsjuktsjere, jupiker, korjaker, tsjuvanere, evener, jukaghirer, og en del russiske bosettere. De viktigste næringsveiene på halvøya er gruvedrift, blant annet tinn, bly, sink, gull og kull), foruten jakt, reindrift og fiske. Halvøya ligger langs Nordøstpassasjen.
De største bosetningene på Tsjuktsjerhalvøya er Providenija (2723 innbyggere), Lavrentija (1333 innb.), Lorino (1236 innb.) og Uelen (rundt 800 innb.). Halvøya består administrativt av to distrikter: Tsjukotskij (4541 innb.) i nord, med senter i Lavrentija, og Providenskij (4737 innb.) i sør, med senter i Providenija.
Juniperella
Juniperella er en slekt av biller som hører til familien praktbiller (Buprestidae).
Utseende
En middelsstor (ca. 15 millimeter), bred, blankt svart praktbille, dekkvingene med gule tegninger. Hodet er rundet. Pronotum er avrundet, tett og grovt punktert. Dekkvingene er blankt svarte med fire par store, uregelmessige, gule tverrflekker.
Levevis
Larvene utvikler seg i einer-arter.
Utbredelse
Arten er bare kjent fra California, og er regnet som sjelden.
Konfliktåret 1865
Dødsfall
…
Odd Einar Andersen
Odd Einar Andersen (født 7. august 1943) på Kongsberg, er en norsk forfatter og tidligere redaktør i Laagendalsposten, samt tidligere NRK- og VG-journalist. Han frekventerte bl.a. radiosporten sammen med Bjørge Lillelien på 70-tallet.
Pål Arne Fagernes
Pål Arne Fagernes (født 8. juni 1974 i Asker, død 4. august 2003 i Moss) var en norsk spydkaster og bokser.
Spydkarrieren
Fagernes' beste resultat som spydkaster var 4.-plass under VM i friidrett i 1999. Han kastet da 86,24 meter og satte norsk rekord. Under kvalifiseringen i OL i Sydney i 2000 forbedret han sin norske rekord til 86,74 meter. I finalen oppnådde han 83,04 meter og ble nummer ni. Han deltok også i OL 1996 i Atlanta. Fagernes vant fire NM-gull, og i 2002 mottok han kongepokalen. Han nådde imidlertid aldri helt opp i verdenstoppen, mye på grunn av utenomsportslige problemer.
Øvrig karriere
Sin debutkamp som proffbokser, mot slovakiske Peter Simko i 2003, vant han på teknisk knockout etter 25 sekunder.
Fagernes vant også 72 nasjonale langrennskonkurranser, seks kretsmesterskap i langrenn og nesten 30 sykkel/offroad-ritt – inkludert ett Norgescupritt. I 1990 kastet han en snøball 81,46 meter under det uoffisielle norgesmesterskapet på Bislett. Han representerte Asker Skiklubb i langrenn og friidrett (IK Tjalve fra 1995).
Dødsulykke
Pål Arne Fagernes omkom i en bilulykke på E6 i Østfold, kun 29 år gammel. Hans norske rekord sto inntil juni 2005 da Andreas Thorkildsen kastet 86,82 meter under et stevne i Finland. Thorkildsen har senere forbedret rekorden ytterligere.
Turid Uldal
Hun er utdannet ved Statens Håndverks- og Kunstindustriskole, Oslo 1981-85; National Institute of design Ahmedabad, India 1985-86, og Vestlandets Kunstakademi, 1986-91
Siden 1996 har hun hovedsakelig jobbet med kunst i offentlige rom - også i samarbeid med søsteren Gita S. Norheim. Gjennom FORMIUM samarbeider de om ulike kunstprosjekter. Søstrene har også utviklet og designet spesielle gravminner i stål.
Niko og veien til stjernene
Niko og veien til stjernene er en finsk-dansk-irsk-tysk animasjonsfilm som hadde premiere i 2008. Den er regissert av Kari Juusonen og Michael Hegner.
Handling
Historien følger et ungt reinsdyr Niko, som får vite fra moren sin at faren hans var en del av reinsdyrene som reiser med julenissens slede. Men Niko klarer ikke å fly, fordi han er livredd for å fly. Han blir fort svimmel når han forsøker å fly, og må lære seg å overvinne denne frykten.
Cossonini
Utseende
Små (gjerne 2 – 5 mm), sylindriske biller, brunlige eller svarte, blanke uten påfallende hår eller skjell, sterkt punkterte. Hodet er forholdsvis stort og bredt, snuten ganske kort til middels lang. Antennene er knebøyde og forholdsvis korte. Brystskjoldet (pronotum) er omtrent så langt som bredt, og så bredt som dekkvingene. Sidene er avrundede, og oversiden er dekket av grove, men grunne punktgroper. Dekkvingene er avlange og parallellsidige med markerte punktrekker. Beina er ganske korte og kraftige, en tilpasning til å bevege seg i ganger i treet. Vedsnutebillene ligner på barkbiller, men skiller seg fra disse på at de har mer markert snute. De er også typisk noe slankere enn barkbillene.
Levevis
Billene lever i død ved av ulike treslag. Noen arter kan også forekomme i bygningstømmer, men dette er da infisert av sopp. Slekten Rhyncolus lever på døde røtter av bartrær, og finnes sjelden over bakkenivå. Noen arter på den sørlige halvkule er funnet på hannkongler av konglepalmer (Cycadales), og det er mulig at de spiller en rolle som pollinatorer av disse.
Anticimex
Anticimex er en bedrift som arbeider med bekjempelse av skadedyr. Anticimex betyr «Mot (anti) veggedyr (cimex)».
Cobosesta
Cobosesta er en slekt av biller som hører til familien praktbiller (Buprestidae).
Neumatorini
Neumatorini er en gruppe av biller i familien snutebiller (Curculionidae). De lever i død ved.
Utseende
Små, smale, sylindriske snutebiller, rødbrunlige på farge. Snuten er smal og noe lengre enn resten av hodet. Beina er ganske kraftige.
Levevis
Billene lever i død ved av ulike treslag. Noen arter kan også forekomme i bygningstømmer, men dette er da infisert av sopp.
Utbredelse
Slekten har en begrenset utbredelse rundt midten av Middelhavet og er bare kjent fra Tunisia og Sicilia med omkringliggende øyer.
Systematisk inndeling
Slektens systematiske plassering er noe usikker. Den har også blitt plassert i stammen Torneumatini, underfamilie Cryptorhynchinae.
Bivirkning
En bivirkning er en uønsket eller skadelig effekt av et legemiddel eller en behandling. De mest vanlige bivirkningene oppstår i sentralnervesystemet (trøtthet, svimmelhet), magetarmsystemet (kvalme, forstoppelse), huden (utslett, kløe), og hjertekarsystemet (svimmelhet).
Når en lege vurderer om en pasient skal få et preparat, må han alltid ta bivirkningene med i betraktning. Hvis bivirkningene er verre enn plagen som skal behandles må man kanskje vurdere andre legemidler eller å ikke ta noen i det hele tatt. Dette gjelder spesielt i tilfeller hvor man må ta andre tunge medikamenter for å bli kvitt bivirkningene. Dersom plagen medikamentet taes for er alvorlig og bivirkningene er mindre alvorlige, kan det være aktuelt å ta medikamentet selv om man vet at det vil oppstå bivirkninger.
Inndeling
Bivirkninger betegnes som:
Nye legemidler
Det vil ofte ta tid før man har oversikt over bivirkningene for et nytt legemiddel. Derfor beskrives ofte nye preperat ved lav bivirkningsprofil. Ofte forsvinner relativt nye perperater fra markedet fordi det oppdages alvorlige, eventuelt livstruende bivirkninger. Gamle legemidler har ofte en lang liste med kjente sjeldne bivirkninger.
For pasienter med sammensatte plager kan det være ønskelig å utnytte bivirkninger. En pasient med senil forvirring, søvnvansker og kvalme kan få behandlet alt med et mildt nevroleptika med søvnighet som bivirkning, i stedet for å bruke flere preperater.
Interaksjoner
En spesiell gruppe bivirkninger kalles interaksjoner. Dette er bivirkninger som ikke oppstår ved at ett enkelt preperat gis, men når to eller flere preperater gis til samme pasient. Dette kan ha sammenheng med at ett preperat påvirker nedbrytningen av et annet legemiddel så konsentrasjoner blir større eller mindre enn normalt.
Når det oppstår nye, ukjente bivirkninger skal leger melde dette til Bivirkningsnemnda. Slike meldinger kan resultere i at bivirkningen blir beskrevet i legemiddelets Felleskatalogtekst.
Eksterne lenker
Adverse effect Albo-ondorio Effetto collaterale (medicina) Efekt uboczny 不良反应 (医学)
Jumnos ferreroiminettiique
Jumnos ferreroiminettiique er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En stor (40-60 millimeter), blankt grønnlig metallisk gullbasse uten horn på hodet. Pannen er flat og rektangulær. Kroppsformen er litt flat, bredest ved "skuldrene". Beina, særlig frambeina, er ganske lange.
Levevis
Denne arten er en aktiv flyger som for det meste holder seg høyt oppe i trekronene.
Utbredelse
Arten er utbredt i det nordlige Thailand (Chiang Mai), Laos, Vietnam og det sørlige Kina (Guangxi).
Joen Hans Joensen
Joen Hans Martin Joensen (født 23. november 1881 i Sørvágur, død 25. mars 1960 samme sted) var færøysk fisker og politiker. Han var innvalgt på det færøyske Lagtinget fra 1924 til 1936. Det var etter forslag fra Joensen at Lagtinget vedtok en offentlig lønnssikring for de færøyske fiskerne, men ordningen ble først innført mange år senere.
Om gode gjerninger
Om de gode gjerninger (oppr. Von den guten werckenn) er et skrift av Martin Luther, som utkom i 1520. Skriftet inneholder grunnleggelsen av den reformatorisk etikk, dvs. den er det første forsøk på å beskrive den reformatiske etikk i lys av Luthers reformatoriske oppdagelse.
Bakgrunn
Boken er dedikert til hertug Johan 1. av Sachsen, bror og arving til Luthers fyrste Fredrik den vise (datert 29. mars 1520). I dedikasjonen forsøker Luther å begrunne hvorfor han utgir slike skrifter og hertugen omtales som en selve innbegrepet av lekfolk: Det er lekfolk som er bokens målgruppe. Og gjennom dedikasjonen knytter Luther nå den nye evangeliske etikk sammen med den politiske kraft, som har ressursene til å gjennomføre reformasjonen.
I begynnelsen av juni 1520 utkom Om de gode gjerninger hos Melchior Lotter i Wittenberg, og ble med en gang også trykket i Augsburg, Hagenau, Basel og Halberstadt. I 1521 utkom boken under tittelen De bonis operibus liber, som var en latinsk oversettelse, med forord av Melanchthon. Også denne ble trykket i flere opplag. Sammen med oversettelser til andre språk, ble skriftet gjenopptrykket 23 ganger frem til 1530-tallet. Luthers prosjekt med å skrive på folkespråket viser seg å være en suksess.
Innhold
Selve tekstens struktur er en preken over De 10 bud. De tre første bud utgjør en ring eller tavle, en større enhet - rettet mot Gud (coram Deo). Deretter kommer den andre tavle, hvor han vier litt lengre plass til det fjerde bud og kortere på resten - disse er rettet mot menneskene (coram hominibus).
Det første og største bud som alt flyter ut av: Du skal ikke ha andre guder enn meg
Det første bud, «Du skal ikke ha andre guder enn meg» som ifølge Luther inneholder allerede alle de andre bud i seg. I begynnelsen definerer Luther gode gjerninger som de alene som Gud har påbudt: Luther mener (paradoksalt) at den første - og den grunnleggende - gjerning er tro på Jesus Kristus, jf. . Det paradoksale er han at identifiserer tro med en gjerning - og sier samtidig at utenfor troen finnes ikke gode gjerninger. Troen er oppfyllelsen av det første av De ti bud, og ut fra disse springer alle gode gjerninger ut fra. Luther sier at tro, troskap og tillit i hjertegrunnen er den sanne oppfyllelse av det første bud. Og det første bud er som sagt det høyeste og beste, som alle andre bud flyter ut av. Fordi Gud ser til troen, hovedgjerningen, som disse gjerninger springer ut av, er det uviktig om gjerningene er store, små, korte eller lange. Skillet mellom profane og kultiske/religiøse handlinger er ugyldig («I denne tro blir alle gjerninger like»). Hverdagshandlinger som å spise og drikke, eller det å utøve et håndverk, kan i denne forstand være en gudstjeneste. På den annen side mener Luther at religiøse handlinger som å be i kirken, faste og gi almisser er ugyldige, når de ikke er grunnfestet i troen. En annen historiker sier at Luther «horisontaliserer» gjerningene, når de løftes ut av den religiøse sfære og ned til det alminnelige liv. Luther sier om gode gjerninger, at de er noe en kristen selv kan merke er godt: For Luther er troen, dvs. troen som tillit til Gud - opplyst og befestet ved nåden, ene og alene kilden til den gode gjerning. Og han siterer Paulus, som sier at «Alt som ikke er av tro, er synd». Et andet sted siger han
Med andre ord bør forskjellige menneskene i samme samfunn, slik at det må vi ta hensyn til. Ifølge den danske teolog Svend Andersen er dette utgangspunktet for Luther når han senere formulerer en lære om lovens sivile bruk (usus civilis legis): «Verden kan ifølge Luther ikke regeres med evangeliet. Virkeligheden er præget af den tredie kategori af mennesker. Og hvor troen ikke er tilstede, hvor synden altså råder uindskrænket, er det nødvendigt, at loven gøres gældende med den krav om ydre overholdelse.
Dette henger sammen med det fjerde bud (se nedenfor).
Øvrigheten inkludert: Du skal hedre din far og mor
Det fjerde bud, «Du skal hedre din far og din mor», fortolkes bredere enn kun å ære sine foreldre, og inntar en særstilling. Luther inkluderer også kirkelig, statlig og offentlige autoriteter i tillegg til foreldrene. I denne sammenheng henviser han til og. Dog mener Luther at denne lydighet opphører - og plikten allerede opphørt, hvis verdslig makt eller øvrighet vil tvinge eller hindre en undersått i strid med Guds bud. Enkelte teologer mener at Luther med sin lydighetsteologi sanksjonerer en patriarkalsk samfunnsordning.
Resten av De ti bud utlegges åndelig, dvs. de handler om menneskets begjærlighet og sanselige lyster, på samme måte som i Luthers lille katekisme og store katekisme. Mord, tyveri og ekteskapsbrudd er ikke kun forbudte gjerninger, men også forbudte følelser og ønsker.
Be Alright (Justin Bieber-sang)
«Be Alright» er en sang av den kanadiske sangeren Justin Bieber, fra det tredje studioalbumet hans, Believe (2012). Sangen er skrevet av Bieber selv og Dan Kanter.
St. Hanshaugen
St. Hanshaugen kan vise til:
Pachycraerus
Pachycraerus er en slekt av stumpbiller.
Utseende
Små (gjerne ca. 3 millimeter), avlange, noe flate, svarte stumpbiller, kan ha litt metallisk glans. Hodet har forholdsvis kraftige, foroverrettede mandibler, middelsstore fasettøyne og korte, klubbeformede antenner med en én-leddet klubbe. Pronotum er rundet uten lengdefurer på sidene. Dekkvingene er noe forkortede (dekker ikke hele bakkroppen), med to og en halv punktstripe. Beina er korte og kraftige med ganske små føtter.
Levevis
Stumpbillene kan finnes i mange ulike habitater, men de fleste er på en eller annen måte knyttet til råtnende dyre- eller plantemateriale. De er rovdyr som lever av andre insekter, for eksempel fluelarver eller billelarver. Mange arter finnes på møkk eller åtsel. Noen arter, som gjerne er flate på form, lever under barken på døde trær. En del arter har spesialisert seg på barkbiller. Disse er tynne og sylindriske slik at de kan komme til i barkbillenes ganger. Noen arter er knyttet til reir av gnagere eller fugler.
Stirlingshire
Stirlingshire (skotsk-gælisk: Siorrachd Sruighlea; skotsk: Coontie o Stirlin) er et historisk grevskap i Skottland og registration county (statistisk enhet) med utgangspunkt i byen Stirling. Det grenser til Perthshire i nord, Clackmannanshire og West Lothian i øst, Lanarkshire i sær og Dunbartonshire i sørvest og sørvest (sistnevnte grense er delt i to grunnet Dunbartonshires eksklave Cumbernauld).
Våpenskjold
Myndighetene i Stirling ble tildelt et våpenskjold av Lord Lyon King of Arms den 29. september 1890. Utformingen av våpenskjoldet er for minnes den skotske seieren i slaget ved Bannockburn som fant sted i området i juni 1314.
Et andreaskors i sølv på blå bunn (som ved Skottlands flagg) er den løfter den røde løven på to bein, samme symbol som på det kongelige våpenskjoldet til Skottland. Rundt dette var det plassert to fotangler og to sporer som minnes bruken av slike våpnene mot det engelske kavaleriet.
Ved avskaffelsen av det lokale styret i 1975 ble våpenskjoldet overført til Stirling District Council. De ble overført videre for andre gang i 1996 til det nåværende Local Government Stirling Council, med tillegg av symbolske støttespillere (en hønsehauk og en ulv).
Betrideildin 2021
Betrideildin 2021 var Færøyenes øverste divisjon i fotball for menn 2021. Ligaen startet 6. mars 2021. Lagene spilte tre oppgjør mot hver motstander i totalt 27 serierunder. Regjerende seriemester fra 2020 var HB. ble seriemestere
VM i landhockey for menn 2014
VM i landhockey 2014 for menn var det 13. verdensmesterskapet i landhockey. Det ble avholdt på Kyocera Stadion og GreenFields Stadion i Haag i Nederland fra 31. mai til 15. juni 2014. Kvinnenes turnering ble arrangert på samme sted samtidig med herrenes turnering. Dette var tredje gang Nederland var vertsnasjon for verdensmesterskapet i landhockey for menn; første gang var i 1973 og andre gang i 1998. Til sammen ble det bli spilt 38 kamper. Australia var regjerende verdensmester fra 2010.
Tildeling av mesterskapet
Vertsnasjonen ble offentliggjort 11. november 2010 under FIH Congress and Forum i Montreux i Sveits, etter at det internasjonale hockeyforbundet hadde mottatt søknader fra Haag og London, som begge ønsket å få arrangere mesterskapet.
Kvalifisering
Vertsnasjonen, samt regjerende mester fra de ulike verdensdelene (de fem forbundene) kvalifiserte seg automatisk til mesterskapet. I tillegg til de seks høyest plasserte lagene fra semifinalene i FIH Hockey World League 2012−14 som ikke allerede er kvalifisert til turneringen, deltar følgende tolv nasjoner i dette mesterskapet (her vist med siste rangering før turneringen i parentes).
Dommere
17 dommere fra 13 forskjellige nasjoner ble valgt ut av FIH til å dømme i denne turneringen.
Resultater
Alle klokkeslett er angitt i lokal tid, det vil si sentraleuropeisk sommertid (UTC+02.00), som tilsvarer norsk tid.
Scammarctus
Scammarctus er en slekt innen familien Scyllaridae - en gruppe av såkalte «slipper lobsters» blant tifotkrepser. Gruppen er en av i alt 20 slekter i Scyllaridae-familien, og dette er en type store, relativt flate hummerliknende krepsdyr.
Taksonomisk plassering
Taksonomien til storkreps er komplisert og under stadig revisjon. Det er generelt omstridt å fin-inndele organismer taksonomisk. En moderne oppdatering av systematikken etter 2013-revisjonene følger her WoRMS-databasen. .
Det nasjonale sosialistpartiet (Storbritannia)
Det nasjonale sosialistpartiet var et lite politisk parti som ble grunnlagt i Storbritannia i 1916 av Henry Hyndman. Partiet må ikke forveksles med det tyske NSDAP som oppstod tre år etterpå.
Partiet ble grunnlagt da Hyndmann og hans tilhengere tapte kampen om ledervervet i Det britiske sosialistpartiet. Partiet støttet Storbritannia under første verdenskrig i krigen mot «Preussens militarisme». Selv om de betegnet seg som et marxistisk parti, forkastet de Vladimir Lenins idéer om et avant-gardistisk parti etter å ha inngått et valgsamarbeid med Labour Party i 1918. De betraktet også den russiske revolusjon som en militær trussel mot Storbritannias krigsinnsats.
Partiet utga avisen Justice.
I 1919 endret partiet navn til den sosialdemokratiske føderasjon (som ikke må forveksles med den sosialdemokratiske føderasjon som Hyndman grunnla i 1881), og hadde 11 innvalgte representanter i parlamentet. Etter Hyndman's død i 1921, gikk partiet gradvis i oppløsning og ble absorbert av Labour Party. Partiet ble formelt oppløst i 1941.
Andre nevneverdige medlemmer av partiet var Henry W. Lee, Hunter Watts,  John Stokes og Joseph Burgess.
Get Rich or Die Tryin’
Get Rich or Die Tryin' er debutalbumet til hiphop-artisten 50 Cent, som ble gitt ut 4. februar 2003.
NM i mangekamp 1985
NM i mangekamp 1985 var en del av NM i friidrett 1985, og ble arrangert som et eget mesterskap i Kristiansand, 13. og 14. juli.
Det ble konkurrert i tikamp for menn og sjukamp for kvinner.
Mørkt nellikfly
Mørkt nellikfly (Hadena bicruris) er en sommerfugl som tilhører familien nattfly (Noctuidae). Den finnes nord til Sør-Trøndelag i Norge.
Utseende
Et middelsstort (vingespenn 33 – 40 mm), gråbrun-spraglete nattfly. Forvingen har tydelige, hvitkantede nyre- og ringmerker og en hvit bølgelinje langs ytterkanten som danner to w-figurer. Bakvingen er gråbrun.
Levevis
Arten har larver som lever på smeller (Silene spp.), særlig rød jonsokblom (Silene dioica) og nelliker. Denfinnes helst på blomsterenger. De voksne sommerfuglene flyr om natten i juni – juli og besøker blomster.
Utbredelse
Arten forekommer nesten bare i Vest-Europa, selv om den er funnet så langt øst som Ukraina. I Norge er den utbredt nord til Sør-Trøndelag.
Padde (Prima Vera)
«Padde» er en coverlåt med humortrioen Prima Vera, opprinnelig utgitt 18. oktober 1982 på musikkalbumet Ha ha he he ho! (De gærne har'e godt). Sangen ble innspilt 6.-11. september 1982 i Arne Bendiksens Studio. Musikerne på dette sporet var Geir Holmsen (bass), Marius Müller (gitar), Magne Lunde (trommer), Geir Langslet (flygel).
Originalen heter «Feelings» og ble gitt ut på singel med Morris Albert i 1974. Han førte seg selv opp som komponist, men ble beskyldt for plagiat siden «Feelings» lignet på den franske sangen «Pour Tui» (betyr «for deg») som franskmannen Loulou Gasté hadde skrevet i 1957 for sin kone. I 1981 havnet dette i retten, og i 1988 vant Gasté 88 % av rettighetene til «Feelings». I 1976 ga Walter Jackson ut sin versjon, og det var Jackson som Prima Vera førte opp som komponist.
Originalteksten handler om en som har brent seg i kjærlighetslivet. Prima Veras tekst kan til å begynne med virke som en bizarr skildring hvor tekstens jeg har hatt et kjærlighetsforhold til en padde, men etterhvert kommer det fram at tekstens jeg-person skled på badegulvet og havnet oppå padden som fikk varige mèn av dette.
«Padde» ble også utgitt januar 1994 på Absolute Prima Vera.
De skjulte ord
De skjulte ord (Kalimát-i-Maknúnih – کلمات مکنونه) er en hellig tekst innen bahai, skrevet av grunnleggeren Bahá'u'lláh i 1857–58 på bakgrunn av åpenbaringer han skal ha hatt.
Teksten består av 71 vers på arabisk og 82 vers på persisk. Den fremstår som en henvendelse fra Gud til menneskene, og regnes for å være den av Bahá'u'lláhs tekster som i størst grad retter seg mot alle mennesker uavhengig av religiøs tilhørighet. Boken sies å være både «de etiske kjernepunktene» i Bahá'u'lláhs budskap og å ha en inderlig og konsentrert form, med poetiske uttrykk.
Tekstene skal ha blitt til under Bahá'u'lláhs eksil i Bagdad, og det er vanlig å skildre profeten mens han «vandrer langs Tigris' bredder» og mottar åpenbaringene.
Ingeniøren
Ingeniøren er et dansk fagblad som skriver om ingeniør-relevante emner i bred forstand. Det har et opplag på omkring 65.000. Mange danske ingeniører får Ingeniøren tilsendt hver fredag gjennom deres medlemskap i Ingeniørforeningen i Danmark, som også eier Ingeniøren.
ing.dk
Ingeniøren har et nettsted som ved starten i desember 1994 var et av de første danske nettsteder. Foruten artikler inneholder det debattforum og jobbannonser.
I 2006 begynte Ingeniøren å satse mye på blogger som en viktig del av ing.dk. Disse bloggene behandler emner som naturvitenskap, teknikk, software, romfart, biler og energi. Samtidig ble it-delen utskilt i sitt eget blad Version 2 med tilhørende hjemmeside og blogs.
Vitenskapsåret 1479
Vitenskapsåret 1479 er en oversikt over hendelser, prisvinnere, fødte og avdøde personer med tilknytning til vitenskap i 1479.
Ingeniøren
ing.dk
I juni 2007 ble hele nettstedet modernisert med nytt CMS-system og layout.
Vitenskapsåret 1479
Dødsfall
ekspert på den romersk antikken, spesielt steininskripsjoner ||align=center|ca. 46 ||align=center|1433 ||
Den wingerske kongevei
Den wingerske kongevei er den første kjørevegen mellom Christiania (Oslo) og Kongsvinger, videre over Magnor ved svenskegrensa og til Stockholm. Den ble utbygd som kjøreveg fra slutten av 1600-tallet. Vegen tok av fra Den Trondhjemske kongevei ved Gamle-Kløfta i Ullensaker, og fulgte i hovedsakelig samme trasé som dagens Kongsvingerveg, Europaveg 16 i Viken og Innlandet. Kongevegen ble omgjort til Hovedvei i 1826. Den følger i all hovedsak en eldgammal alfarveg. Enkelte steder ligger flere generasjoner av hulveg og kjøreveger side om side.
Hvitbåndnellikfly
Hvitbåndnellikfly (Hadena compta) er en sommerfugl som tilhører familien nattfly (Noctuidae). Den er bare kjent fra Vest-Agder i Norge.
Den wingerske kongevei
Forhistorie
Biskop Jens Nilssøn reiste langs deler av strekningen i 1597. Den gang svingte vegen ned til Glomma ved Funnefoss, og fortsatte langs elva forbi Bjertnes, mens den seinere i store trekk fulgte nåværende trasé. Allerede i 1653 ser vegen mellom Magnor og Glomma ut til å ha vært framkommelig for artilleri. Wingerske kongevei var i bruk som hovedferdselsvei til 1857, da den ble avløst av ny veg.